19/11/2012 | Administración LocalMunicipal
Vedra
Secretaría-Intervención
Publicación bases proceso de funcionarización praza de traballador/a social

Por acordo da Xunta de Goberno Local en sesión celebrada o día 5 de novembro de 2012 aprobáronse as bases para o proceso de funcionarización dunha praza de persoal laboral fixo deste concello coa categoría de traballador/a social, incluída na oferta de emprego público do ano 2012, que seguidamente se transcriben: É obxecto da presente convocatoria regular o acceso á función pública como funcionario/a dun/ha traballador/a fixo/a deste Concello de Vedra de conformidade co previsto na oferta de emprego público para o ano 2012, aprobado pola Resolución de Alcaldía de data 10 de setembro de 2012, afectado pola disposición transitoria segunda da Lei 7/2012, de 12 de abril, do estatuto do empregado público. O ámbito persoal da convocatoria circunscribe a unha traballadora laboral fixa do Concello de Vedra que ocupa posto de traballo coa categoría profesional de traballadora social respecto aos que a RPT do concello, prevé a súa funcionarización. Mediante este proceso de funcionarización se lle oferta á dita traballadora o acceso ao posto de traballo funcionario pertencente á escala de Administración especial, grupo B, denominación traballadora social. A convocatoria e as presentes bases publicaranse no Boletín Oficial da Provincia (BOP) e no taboleiro de anuncios deste concello. Igualmente a convocatoria publicarase no Boletín Oficial do Estado (BOE) e no Diario Oficial de Galicia (DOG). Os anuncios sucesivos inseriranse só no BOP e no taboleiro de anuncios da casa do concello. O proceso de funcionarización, rexerase polas presentes bases e convocatoria e, no non previsto por elas, pola seguinte normativa: a) Disposición transitoria segunda da Lei 7/2012, de 12 de abril, do estatuto do empregado público. b) Lei 30/1984, do 2 de agosto, de medidas para a reforma de función pública, na redacción dada a este pola Lei 62/2003, do 30 de decembro, de medidas fiscais, administrativas e de orde social. c) Lei 7/85, do 2 de abril, reguladora das bases do réxime local. d) Lei 4/88, do 26 de maio de función pública de Galicia. e) Lei 5/1997, do 22 de xullo, de Administración local de Galicia. f) Texto refundido das disposicións legais vixentes en materia de réxime Local, aprobado por Real Decreto 781/1996, do 18 de abril. g) Real Decreto 896/ 1991, do 7 de xuño, polo que se aproban as regras básicas e programas mínimos aos que se debe axustar o procedemento de selección de funcionarios de Administración local. h) Lei 30/1992, do 26 e novembro, do réxime xurídico das administracións públicas e do procedemento administrativo común. i) Adicionalmente, no non previsto nas presentes bases e na anterior normativa, polo regulado no Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración do Estado. Os únicos requisitos esixibles para participar no proceso de funcionarización son os seguintes: a) Ter a condición de persoal laboral fixo coa categoría traballadora social no Concello de Vedra. b) Estar ocupando un posto de traballo respecto ao que a relación de postos de traballo (RPT) prevea a súa funcionarización. c) Estar en posesión do título de diplomado/a en traballo social, ou en condicións de obtelo, na data en que remate o prazo de presentacións de instancias. d) Non padecer enfermidade ou eiva física que impida o desempeño das correspondentes funcións. e) Non ter sido separado, mediante expediente disciplinario, do servizo ao Estado, ás comunidades autónomas ou ás entidades locais, nin atoparse inhabilitado para o exercicio das funcións públicas. f) Comprometerse a realizar o xuramento ou promesa do cargo, tal e como se establece no artigo 9 do Real Decreto 707/1979, do 5 de abril. Estes requisitos deberán posuírse no día que remate o prazo de presentación de solicitudes para participar no proceso de funcionarización e conservalos, cando menos, ata a data do seu nomeamento como funcionario de carreira. As solicitudes para participar nas probas selectivas dirixiranse ao Alcalde do Concello de Vedra, e deberán presentarse no Rexistro Xeral do concello no prazo de 20 días naturais a partir do seguinte ao da publicación do extracto da convocatoria no BOE. As instancias tamén se poderán presentar na forma que determina o artigo 38.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Xunto coa solicitude achegaranse inescusablemente os seguintes documentos: a) Fotocopia compulsada do DNI. b) Relación de méritos que aleguen e documentos xustificativos correspondentes, en orixinal ou fotocopia compulsada, pois non se tomarán en consideración aqueles que non queden debidamente acreditados, en todos os seus extremos, no momento da presentación da instancia. c) Certificación expedida polo secretario do concello que acredite estar en posesión dos requisitos sinalados nos apartados a) e b) na base cuarta das presentes bases. d) Fotocopia compulsada da titulación requirida para o acceso ao posto. Os erros de feito que puideran advertirse poderán ser corrixidos en calquera intre, de oficio ou a petición do interesado. Rematado o prazo de presentación de instancias, a Alcaldía aprobará no prazo máximo dun mes a lista provisional de aspirantes admitido/as e excluído/as que se fará pública no BOP e no taboleiro de anuncios da casa do concello, e determinará o lugar, data e hora de comezo do primeiro exercicio das probas selectivas, así como a composición do tribunal cualificador. Na dita Resolución, indicarase o nome, apelidos e DNI dos/as admitidos/as e excluídos/as e, no seu caso, as causas de exclusión. Os/as aspirantes excluídos/as, así como os omitidos na relación de admitidos ou excluídos, disporán dun prazo de 10 días hábiles, que comezará a contar dende o día seguinte ao da publicación da resolución no BOP, para corrixir os defectos que motivaran a súa exclusión ou a súa omisión da lista de admitidos e excluídos segundo o disposto artigo 71 da Lei 30/1992. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. De acordo co establecido no artigo 60 da Lei 7/2012, de 12 de abril, do estatuto básico do empregado público, os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros e tenderase así mesmo, á paridade entre muller e home. O tribunal cualificador das probas selectivas designaranse a teor e de conformidade co sinalado no artigo 4 e do Real Decreto 896/1991, de 7 de xuño e estará composto polos seguintes membros: Presidente: o secretario deste concello de Vedra. Secretario: o xefe do negociado de Secretaría ou funcionario do mesmo en quen delegue. Vogais: Catro funcionarios ou laborais fixos designados pola Alcaldía. Dos que como mínimo dous serán funcionarios, un será traballador/a social e dous dos membros terán que pertencer a unha administración allea ao concello de Vedra. A designación dos membros do tribunal incluirá a dos respectivos suplentes e farase pública no BOP e no taboleiro de edictos da casa do concello. O Tribunal non poderá constituírse nin actuar sen a asistencia de polo menos tres dos seus membros, titulares ou suplentes indistintamente. En todo caso será precisa a asistencia do presidente e do secretario. Todos os membros do tribunal deberán contar con titulación igual ou superior á esixida para o acceso á praza, agás o presidente. Os membros do tribunal estarán suxeitos aos supostos de abstención e recusación previstos nos artigos 28 e 29 da Lei 30/1992 citada, non podendo seren nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria. O tribunal cualificador queda autorizado para resolve-las dúbidas que se presenten e toma-los acordos necesarios para a boa orde do proceso selectivo, en todo o non previsto nestas bases. Para os efectos de indemnizacións por asistencia aos membros do tribunal, este terá a categoría segunda das establecidas no Real Decreto 406/2002 de 24 de maio. Publicarase no taboleiro de edictos da casa do concello e no BOP, a relación definitiva de aspirantes admitidos e excluídos, a composición final do tribunal cualificador e o lugar, día e hora do primeiro exercicio das probas selectivas. Comezadas estas, a publicación dos sucesivos anuncios para realización das probas restantes, así como o listado dos aspirantes aprobados en cada exercicio, efectuarase no taboleiro de edictos da casa do concello. Os aspirantes serán convocados para cada exercicio en chamamento único, salvo casos de forza maior, debidamente acreditados e apreciados discrecionalmente polo tribunal. O prazo mínimo entre un exercicio e o seguinte será de 48 horas, salvo naqueles casos nos que tribunal, co consenso dos aspirantes, considere adecuada a realización de varios exercicios nunha mesma xornada, concedendo aos opositores un descanso mínimo de 30 minutos. O tribunal poderá requirir aos aspirantes, en calquera momento da práctica de calquera exercicio ou proba, para que acrediten a súa identidade, para o que deberán estar provistos do DNI ou documentación de identificación análoga (carné de conducir ou pasaporte). Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo. Os exercicios da fase oposición son de carácter obrigatorio e eliminatorio, agás o terceiro exercicio. O procedemento de funcionarización dos aspirantes constará das seguintes fases: - Fase concurso - Fase oposición O resultado da fase de concurso será feito público mediante anuncio que será publicado no taboleiro do concello antes de iniciarse a fase de oposición; nel figurará a puntuación obtida por cada un dos participantes na devandita fase de concurso. A puntuación máxima outorgada na fase de concurso non poderá exceder os corenta (#40#) puntos. A fase de concurso en ningún caso terá carácter eliminatorio, pero a puntuación obtida polos aspirantes nesta fase sumarase á obtida nos exercicios da fase de oposición, determinándose así a orde de puntuación final dos aspirantes. O concurso consistirá na valoración dos méritos alegados e acreditados polos aspirantes admitidos: - Licenciados: 3 puntos - Diplomados: 2 puntos Só se valorará a titulación maior, sendo para este apartado o máximo 3 puntos. Acreditarase mediante fotocopia compulsada do título ou do xustificante de ter cumpridos todos os requisitos para a súa expedición. En posto de traballo desenvolvendo funcións de natureza igual ou similar ata un máximo de 16 puntos - 1 punto por cada ano de traballo na Administración pública. Non se valorarán períodos inferiores a 6 meses. Estes méritos acreditaranse mediante certificación expedida polo funcionario competente do organismo correspondente que reflicte o corpo ou grupo profesional ao que pertenza e as tarefas desenvolvidas.3.1.- Titorías de prácticas de alumnos de titulación de ciencias da educación; educación social ou traballo social cun máximo de 6 puntos. - de 80 horas ou mais ou de 76 ou mais créditos: Total por curso 2 puntos.3.2.- Participación como docente en cursos relacionados coas responsabilidades do posto de traballo: máximo 4 puntos. - Por cada curso de 50 a 150 horas: 1 punto. - Por cada curso de mais de 150 horas: 2 puntos.3.3.-Cursos de informática de 20 ou mais horas: máximo 2 puntos. - Por cada curso de 20 a 39 horas: 0.5 puntos. - Por cada curso de 40 ou mais horas: 1 punto.3.4.- Cursos relacionados co posto de traballo impartidos pola Administración Pública e organismos oficiais. - por cada curso de 20 a 39 horas: 0.25 puntos, ata un máximo de 1 punto. - por cada curso de 40 a 99 horas: 1 punto, ata un máximo de 3 puntos. - por cada curso de mais de 100 horas: 1,5 puntos, ata un máximo de 3 puntos. Estes méritos acreditaranse mediante diploma ou certificado expedido ou homologado por organismos oficiais. Por cursos oficiais da lingua galega ou convalidación correspondente: - Iniciación: 1 punto. - Perfeccionamento: 2 puntos. A fase de oposición constará das seguintes probas: A puntuación máxima que se poderá acadar na fase de oposición será de 60 puntos.1º exercicio: de carácter obrigatorio e eliminatorio. Consistirá en contestar por escrito e durante un prazo máximo de 60 minutos, un cuestionario de 10 preguntas cortas, sobre o contido do programa anexo desta convocatoria (Anexo I e II). O exercicio puntuarase polo tribunal, de 0,00 a 30,00 puntos sendo eliminados os que non acaden un mínimo de 15,00 puntos.2º. exercicio: de carácter obrigatorio e eliminatorio. Consistirá na realización por escrito, dun informe con proposta de resolución sobre un caso práctico relativo a Servizos Sociais, a elixir polo tribunal inmediatamente antes da proba. O tempo máximo para realizar este exercicio será de 2 horas. O exercicio puntuarase polo tribunal, de 0,00 a 20,00 puntos sendo eliminados os que non acaden un mínimo de 10,00 puntos.3º. exercicio: de carácter obrigatorio e non eliminatorio. Consistirá en traducir nun tempo máximo de 30 minutos, e sen axuda de dicionario, un texto de castelán a galego, proposto polo tribunal. O exercicio será cualificado de 0,00 a 10,00 puntos. Para os efectos de establecer a orde definitiva de aspirante, os puntos da fase de concurso sumaranse á puntuación que se obteña na fase de oposición. A fase de oposición terá unha cualificación máxima de 60 puntos, significando como mínimo o 60 por cento da puntuación global do proceso selectivo. As cualificacións de cada aspirante nos exercicios 2 e 3 da fase de oposición obteranse sumando as puntuacións outorgadas polos distintos membros do Tribunal, e dividindo o total polo número de asistentes ao tribunal, sendo o cociente a cualificación definitiva. A cualificación de cada exercicio farase pública no taboleiro de anuncios do Concello, constando unicamente a cualificación dos aspirantes que superen o exercicio correspondente. O Tribunal non poderá aprobar nin declarar que superaron as probas selectivas un número superior de aspirantes ao número de prazas convocadas. Asemade, e se os aspirantes non superasen as probas establecidas, o Tribunal poderá declarar deserta a praza. Rematadas as probas o tribunal fará pública a relación dos aspirantes que superaron o proceso de funcionarización, por orde de puntuación e elevará a dita relación, xunto coa acta da última sesión, á Presidencia da Corporación para que efectúe o correspondente nomeamento. O aspirante seleccionado deberá presentar no prazo de 20 días naturais que comezará a contar dende o seguinte ao de publicación da relación de aprobados, a seguinte documentación: a) Fotocopia (que deberá presentarse co orixinal para a súa compulsa polo secretario deste concello) do DNI. b) Copia autenticada ou fotocopia (que deberá presentarse co orixinal para a súa compulsa polo secretario deste concello) da titulación correspondente ou ben xustificante de ter cumpridos todos os requisitos para a súa expedición. Se estes documentos estiveran expedidos despois da data de terminación do prazo de presentación de instancias, deberá xustifica-la data en que se finalizaron os correspondentes estudos. c) Certificado médico de non padecer enfermidade ou eiva física que impida o normal desenvolvemento das funcións correspondentes. d) Declaración xurada de non ter sido separado, mediante expediente disciplinario, de ningunha Administración pública nin atoparse inhabilitado para o exercicio das funcións públicas por sentenza firme. e) Declaración xurada de non estar incurso en ningunha das causas de incapacidade específica conforme á normativa vixente. f) Declaración xurada de non incorrer en ningún dos supostos de incompatibilidade establecidos na lexislación sobre a materia. g) O aspirante que no seu caso fixera valer a súa condición de persoa con minusvalía, deberá acreditar tal condición presentando o certificado expedido polo órgano competente e xustificación da compatibilidade da mesma co desempeño das tarefas e funcións correspondentes á praza. O que tivera a condición de funcionario público poderá declararse exento de xustificar documentalmente as condicións e requisitos xa acreditados para obte-lo seu anterior nomeamento, debendo só presentar certificación da Administración pública da que dependa, acreditando tal condición e demais circunstancias que consten no seu expediente persoal. Se dentro do prazo indicado e, agás nos casos de forza maior, o aspirante proposto non presentara a súa documentación ou non reunira os requisitos esixidos, non poderá ser nomeado, e quedarán anuladas todas as súas actuacións, sen prexuízo das responsabilidades en que puidera incorrer por falsidade. Aprobada pola Presidencia da Corporación a proposta de nomeamento, o aspirante nomeado deberá tomar posesión no prazo dun mes, que comezará a contar dende o seguinte ao da notificación do nomeamento. O alcalde efectuará o nomeamento dos ditos aspirantes como persoal funcionario de carreira pertencente á escala de Administración especial, grupo B, denominación traballadora social, e publicará tal anuncio no taboleiro de anuncios da casa consistorial, no BOP e no DOG. Xunto co dito nomeamento notificaralle a este a data na que tomará posesión con tal carácter, previos os trámites das modificacións orzamentarias necesarias para converter os postos de traballo de persoal laboral en funcionarios no cadro de persoal do concello xunto coas correspondentes amortizacións e creacións de postos de traballo. De non tomar posesión, sen existir causa xustificada que deberá ser alegada e aceptada, entenderase que o aspirante renuncia ao posto de traballo conseguido. A praza de persoal laboral que quede baleira como consecuencia da funcionarización do persoal laboral que a cubría, queda amortizada de maneira automática. A presente convocatoria, as súas bases e cantos actos administrativos se deriven desta, e das actuacións do tribunal, poderán ser impugnados polos interesados nos casos e na forma establecidos na Lei 30/1992, do 26 de novembro, Réxime Xurídico das Administracións públicas e do Procedemento Administrativo común, modificada pola Lei 4/1999, do 13 de Xaneiro. O tribunal queda facultado para resolve-las dúbidas que poidan presentarse, e adoptar resolucións, criterios ou medidas necesarias para a boa orde da oposición naqueles aspectos non previstos nas bases. En todo o non previsto nestas bases, rexerá como supletorio, o Real Decreto 364/1995, do 19 de marzo, polo que se aproba o regulamento de ingreso, provisión de postos de traballo e promoción profesional; Real Decreto 896/91, do 7 de xuño, e demais normas aplicables.1. A evolución das Comunidades Europeas: antecedentes, nacemento e obxectivos. Os Tratados orixinais e modificadores. Os Tres Piares comunitarios. A Unión Europea: a unión política e a unión económica e monetaria.2. As Institucións da Unión Europea: O Parlamento. O Consello. A Comisión. O Tribunal de Xustiza. O Tribunal de Contas. O Defensor do Pobo Europeo. O Supervisor Europeo de Protección de datos. Outros órganos.3. Os tratados fundamentais da Unión Europea. A ampliación a 25 membros. Cambios fundamentais.4. A constitución española de 1978. Significado. Proceso Constituinte. Estrutura e contido esencial. Procedemento de reforma.5. Dereitos e deberes fundamentais dos cidadáns.6. A Coroa. As funcións do Rei. O referendo.7. A protección e suspensión dos dereitos fundamentais. A protección xurisdicional dos dereitos fundamentais da persoa. O recurso de amparo.8. As Cortes Xerais. Composición, atribucións e funcionamento.9. O Poder Xudicial. Regulación constitucional da Xustiza. A Lei orgánica do Poder Xudicial. O Consello Xeral do Poder Xudicial: designación, organización e funcións.10. A Administración Xeral do Estado. A Lei de Organización e Funcionamento da Administración Xeral do Estado e a súa normativa de desenvolvemento.11. O Tribunal Constitucional. Composición, organización e funcións. A eficacia das súas sentenzas. O sistema español de control da constitucionalidade das leis.12. Os Estatutos de Autonomía: o seu significado e natureza xurídica. As formas de acceso á autonomía na Constitución Española. A organización política e administrativa das Comunidades Autónomas.13. O Estatuto de Autonomía de Galicia. Estrutura e principios fundamentais. Aprobación e reforma.14. Competencias da Xunta de Galicia, especial consideración ás competencias en materia de réxime local.15. A Xunta de Galicia. O Parlamento.16. As fontes do Dereito Administrativo. A Lei. Concepto e caracteres. As leis estatais: Leis ordinarias e orgánicas. Normas do goberno con forza de lei. Os tratados internacionais como norma de dereito interno.17. O Regulamento. A potestade regulamentaria: Formación e fundamento. Distinción de figuras afíns. As relacións entre Lei e Regulamento.18. O acto administrativo: concepto e clases. Requisitos: Motivación e forma. Actos administrativos convencionais.19. O Procedemento administrativo. Concepto e clases. Principios. Regulamentación no dereito positivo.20. Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Resolución do recurso. Procedementos substitutivos dos recursos administrativos: Conciliación, mediación e arbitraxe.21. Clases de recursos administrativos. As reclamacións administrativas previas ao exercicio de accións civís e laborais.22. A potestade regulamentaria das Entidades Locais: Regulamentos e Ordenanzas. Procedemento de elaboración e aprobación. O Regulamento orgánico. Os Bandos.23. O Municipio: concepto e elementos. O termo municipal. Alteracións dos termos municipais. Lexislación básica e lexislación autonómica.24. As competencias municipais: sistema de determinación. Competencias propias e delegadas.25. Organización municipal.26. O Alcalde: competencias e funcións. O Pleno da Corporación Local. A Xunta de Goberno Local. Tenentes -Alcalde e concelleiros: competencias e funcións.27. Dereitos e deberes dos veciños no ámbito local: información e participación cidadá. 28. O sistema electoral local. Causas de inelixibilidade e incompatibilidade. Eleccións dos concelleiros e alcaldes. Eleccións de Deputados Provinciais e Presidentes.29. A moción de censura e a cuestión de confianza no ámbito local. O recurso contencioso - electoral. O estatuto dos membros electos das Corporacións locais.30. Réxime de funcionamento dos órganos colexiados locais. Sesións e acordos.31. Actas, certificacións, comunicacións, notificacións e publicación dos acordos. Rexistro de documentos.32. O persoal ao servizo das Corporacións Locais: clases e réxime xurídico. A función pública local: clases de funcionarios locais. Os instrumentos de organización do persoal: cadro de persoal e relacións de postos de traballo. Os instrumentos reguladores dos recursos humanos: a oferta de emprego, os plans de emprego e outros sistemas de racionalización 33. O acceso aos empregos locais: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión. As situacións administrativas dos funcionarios locais.34. Os dereitos dos funcionarios locais. Dereitos individuais. Especial referencia á carreira administrativa e ás retribucións. O réxime de Seguridade Social. Dereitos colectivos. Sindicación e representación. O dereito á folga. A negociación colectiva.35. Os deberes dos funcionarios locais. O réxime disciplinario. O réxime de responsabilidade civil, penal e patrimonial. O réxime de incompatibilidades.36. Os bens das entidades locais.37. Os contratos na esfera local. Requisitos dos contratos. O contratista: capacidade, solvencia, prohibicións e clasificación.38. A selección do contratista. Actuacións previas á contratación. Procedementos, formas e criterios de adxudicación. As garantías e responsabilidade na contratación.39. Perfeccionamento e formalización do contrato. Execución e modificación dos contratos. A revisión de prezos. Extinción do contrato.40. As facendas locais: recursos das facendas locais. Impostos e taxas. Os prezos públicos.41. O orzamento das corporacións locais.1. Marco Normativo Xeral dos Servizos Sociais.2. Lei 13/2008 do 3 de decembro de Servizos Sociais de Galicia. Principios xerais.3. Estrutura básica do sistema de servizos sociais e funcións.4. Catálogo de Servizos Sociais.5. Equipo profesional, dotación de persoal, dos servizos sociais comunitarios, profesional de referencia.6. Formas de prestación de servizos sociais.7. Financiamento dos servizos sociais comunitarios.8. Competencias da administración local e cooperación entre as administración públicas galegas no marco da Lei 13/2008, de servizos sociais.9.- Lei 39/2006, do 14 de decembro, de promoción da autonomía persoal e atención a persoas en situación de dependencia. Disposicións xerais.10.- Prestacións e catálogo de servizos de atención do sistema para a autonomía e a atención á dependencia no ámbito da Comunidade Autónoma.11.- Valoración da situación de dependencia.12.- Participación da Administración Xeral do Estado, Comunidades Autónomas e Entidades Locais, no exercicio das dúas competencias en materia de promoción da autonomía persoal e atención á dependencia.13.- Plan concertado de servizos sociais: obxectivos e prestacións.14.- Decreto 99/2012, do 16 de marzo, polo que se regulan os servizos sociais comunitarios e o seu funcionamento.15.- Os servizos sociais comunitarios básicos.16.- Os servizos sociais comunitarios específicos.17.- Determinación da capacidade económica das persoas dependentes valoradas con dereito de atención recoñecido, usuarias do servizo de axuda no fogar e participación no financiamento do servizo.18.- Determinación da capacidade económica das persoas usuarias doutros servizos en que se aplique o copago das persoas usuarias no seu financiamento.19.- Caracterización de áreas sociais para a planificación de referencia das dotacións de servizos sociais comunitarios.20.- Decreto 15/2010, do 4 de febreiro e Orde do 2 de xaneiro de 2012, de desenvolvemento. Procedemento para a elaboración e seguimento do Plan Individual de Atención.21.-Programa de asignación de recursos (PAR) en relación ao servizo de axuda a domicilio local.22.- Sistema de información galego de atención á dependencia (SIGAD) a disposición dos servizos sociais comunitarios.23.- O RUEPSS (rexistro único de entidades prestadoras de servizos sociais) no marco do Decreto 99/2012.24.- Resumo de compatibilidades das prestacións do sistema (SAAD). 25.- Requisitos xerais de acceso ás prestacións do SAAD.26.- Requisitos específicos de acceso a intensidades dos servizos do SAAD.27.- Estrutura e desenvolvemento dos servizos sociais no Concello de Vedra.28.- Manual de traballo, información e asesoramento en servizos sociais (MATIASS), organización, funcións e utilidades.29.- A Teleasistencia domiciliaria.30.- A Renda de Integración Social de Galicia, definicións e requisitos.31.- Programa básico de inserción social.32.- Lei de Pensións non contributivas.33.- Programa de envellecemento activo.34.- Servizo de axuda no fogar. Natureza, contido e formas de xestión.35.- Modalidades de acceso ao servizo de axuda no fogar.36.- Disposicións relativas ao servizo de educación e apoio familiar, recollidas no Decreto 99/2012, do 16 de marzo.37.- Liña de axudas para paliar situacións de emerxencia social.38.- Competencias dos servizos sociais comunitarios no seguimento das prestacións do SAAD.39.- Código deontolóxico da profesión de Traballador/a social.40.- Funcións e actividades do Traballador/a social.41.- Marco lexislativo, liña de prestacións e recursos de apoio en materia de protección de menores.42.- Programas e dispositivos para intervir en situacións de violencia de xénero. Vedra, 9 de novembro de 2012 O alcalde Carlos Martínez Carrillo